ru en kk ky ru ru ky ky ru ru ru bg ru ru ru en hbs_cyr ru ky hu ky ru kk ky ky ky ky ky ru ky tt ky ky ky ky ky ru ky mr ky ru ky ru ky ru ky ky ky ky ky ky ky ky ky ru ky ru ky kk ru ky ky ky ky ky ky tt tt ky ky ky ky ru ky ky ky ky ky ky tt ky ky ky ky ky ky ky ky ru ru ru ru
"Айат пресс", 29.01.09 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ур - ее! Карагыз кыздуу болду!
УТРКнын "Арноо концерт" көрсөтүүсүнүн режиссеру, актриса Гүлсина Чотонова 24-январда шаарыбыздагы №1 төрөт үйүндө көз жарды. Манас деген тентек уулун карындаштуу кылып, жубайы акын Акылбек Табышов экөөнүн сүйүнүчүндө чек жок. Биз да жубайлардын кубанычын тең бөлөлү деп "бешик бооңор бек болсун" деп куттук айтып, бакытка балкыган эне-баланын жанына жетип бардык. Кыйналып төрөгөн актриса али да тыңый электигине карабай, ууздай таза наристесин жыттап, кубанычка бөлөнүп турган чагы.
- Бир келген өмүрдө өзүмө сырдаш, курбу боло турган кыз күтүп аттым эле. Тилегиме жетип, кыздуу болдук, атасынын эле өзү. Атын чоң апасы Айпери деп койду. Буюрса, ден соолугу жакшы. 3,720 кг болуп төрөлдү. Кош бойлуу кезимде анча кыйналган эмесмин. Төрөгөндө кесип алышты (кесерево сечение). Азыр бир аз кыйналып атам, ак халатчандарга рахмат, жакшы карап атышат.
КРнын эмгек сиңирген артистти, куудул Күмөндөр Абылов жазды күтүп аткан чагы. Күздө башталган той-топурлар бүтүп, ырчылардын колу бошосо жаркыраган жазда жеке концертимди берем деп пландап жатат. Куудулдун күлкүсүн сагынган күйөрмандар, эми жазды күткүлө.
КРнын эмгек сиңирген артистти Бек Борбиев өткөн аптада "Норус" лыжа базасына барып, лыжа тээп эс алып жүрүп, бутун кокустатып алган. Кудай жалгап сынык табылган жок. Учурда ырчы бир аз аксаганы болбосо дени сак, иштеп жүрөт. Бек мырзанын чыгармачылыгы, жай турмушу тууралуу кийинки сандарда кабарлайбыз.
Кызы бар үй кыялдуу үй
"Боогачың сенин болоюн" деп боздогон Токтобек Асаналиевдин жубайы кош бойлуу. Ушул айдын аягында көз жарам деп, төрөт үйүнө камынып атат. Ырчы "эки уулумдун артынан татынакай кыз келсе экен" деп тилеп жүргөн кези. Тилектери ишке ашып, Токобуздун жубайы аман-эсен көз жарып алсын дейли.
Урмат менен Нелядан сүйүү майрам
14-февраль сүйүү күнүнө карата Урмат менен Неля спорт ордосунда чоң шоу концертин тартуулашат. Жаш жубайлардын чыгармачылыгы, турмушу жана алдыдагы майрамдык концерти тууралуу маегибизди гезитибиздин кийинки санынан окуңуздар.
Мирбек Атабеков менен баарлашыңыз!
Өткөн санда гезитибизде "Кумир менен чайлашуу" рубрикасына жылдын мыкты ырчы мырзасы Мирбек Атабековдун күйөрмандарына суроо узатканбыз. Суроолорду алгачкылардан болуп туура жооп берген Ширин Аманбекова, Фаризат Дербишалиева, Айжамал жана Гүлзина аттуу кыздар болду. Сиздерди 3-февраль, шейшемби күнү саат 15. 00дө редакциядан күтөбүз. Келип, кумириңер Мирбек Атабеков менен жолугуп, сырдашып, сүйүктүү ырчыңарга болгон суроолоруңарга жооп аласыңар. Биздин дарек: Бишкек шаары. Лев Толстой көчөсү 8. Байланыш телефондору: 463020, 0772 755529
"Дем" театрынын актеру Камчы Сарыбаев ырчы Асел Турдалиева экөө аялы, күйөө болуп Асел айымдын концертинде элге рахат тартуулашат. Образ концерт учурунда гана көрсөтүлүп кала бербестен, клипке да кошушат. "Дем" театрынын беш актеру Бурул Калчабаеванын "Баяндуу махабат" деген чыгармасынын сахналаштыруу максатында Маданият министрлигинин имаратында репетицияда.
Алина, Азиз Жетигеновдордун акысыз концерти
Алина Жетигенова уулу Азиз экөө Талас областынын Кара-буура районунун акимчилигинин сунушу менен райондун бардык айылдарын кыдырып Чыңгыз Айтматовдун 80 жылдыгына арналган майрамдык акысыз концертти айыл элдерине тартуулап жатышат. Алина айымды, уулу Азизди Таластын таланттары колдоп- коштоп жүрүшөт, "элим-жерим" деп суукта концерт берип жүргөндөрдү улуу инсандын арбагы колдосун.
Сапар, Назми кайда кетишет?
Сапар Сопубеков менен Назми Байзакова "Жылдыздар манежде" сынагына катышуу үчүн машыгышып эле тим болбостон, "мыкты дует" ээлерине Маданият министрлиги тарабынан жолдомо берилип, эки өлкөнүн достугун чыңдоо максатында, жакында Россиянын беш шаарына концерт коюп келишмекчи. "концертте бизден башка "конок ырчы" деген болбойт. Сапар экөөбүздүн аткаруубуздагы ырлар гана жаңырат" дейт ырчы Назми.
Көлдүк жигит Замир Арыкбаев январь айында жаңы жазган "бала, сүйүү" жөнүндөгү ырларына клип тарттырууга жетишпей калганына кейип турган чагы. "Даткайымдын" клибин тарткан режиссер Айбек Дайырбеков менен бирдикте февраль айында дем-күч менен иштешсем деген максаттамын. Январь айында "үйлөнбөйт" деп коет го, ошондуктанбы, айтор "тойлор да жок, тынчып эле олтуруп калдык" деди капалана.
Чырайлуу ырчы Бактыгүл Бадыева жаңы жылдан кийин эс алууга Дубайга кеткен эле. Бир жума эс алып, күнгө күйүп ойдогудай эс алып, кечээ Кыргызстанга келди.
Урматтуу окурмандар! Эгер сиз кумир тутуп, сыртынан ашык болуп, бирок сезимиңизди билгизе албай жүргөн мейли ал ырчыбы, актербу, саясатчыбы, депутатпы, министрби, алып баруучубу же башка тармактагы белгилүү адамдардан болсо "Айат пресс" гезитинин "SМS сүйүү рубрикасына" SМS аркылуу сүйүүңүздү, жүрөктөн чыккан жакшы каалоо тилектериңизди же сиз жактырган атактууга арналган ыр саптарыңыз болсо жөнөтсөңүз болот. Бул рубрикага SМSтер келип түшкөн соң сүйүктүү кумириңиз өзү окуп жыйынтык чыгарат. Кимдин SМСи ал атактууга жакса ошону жеңүүчү кылып өз колунан белек тапшырат. Анда эмесе кеттик, чамдаңыз, баарлашууга шашылыңыз! SМS үчүн телефондор 0772 755529, 0773 103556.
Айат - smsтин жыйынтыгы чыгарылды. Гезитибизге келип түшкөн каалоо-тилек, ашыктык сезимдердин ичинен Айгерим өзүнө окшогусу келген күйөрманы Жалалабаттык Бибигүлдү тандады. Ал эми Чынгыз акча толгон чоң баштык каалаган Айзаданын каалоо-тилегин жактырды. Кумирлеринин тандоосуна арзыган Бибигүл менен Айзада 29-январь, бейшемби күнү "Айат-пресс" гезитинин редакциясынан күтөбүз. Келип Чыңгыз менен Айгеримдин белектерин алып кетиңиздер.
Эмки sms саптарын ырчы Султан Садыралиев менен Бегимай Эсенгуловага жөнөтсөңүздөр болот. Шарты мурдагыдай эле. Чамдаңыздар, сиздерден жакшы пикирлерди күтөбүз.
Сүйүүсүн билдирип, жалаңкычтай жабышкан кызга дароо жетип барууну самаган
"Бузук телефон" деген балээ бар, кээде жакшы сөз айтсаң да ортодогу ортомчулар көбүртүп-жабыртып, алымча-кошумчалап, өз ыңгайына буруп, туз-мурчун демдеп ийип коңшуңа, досуңа же ага-тууганыңа тоголтуп ийгенде анан угуп жат. Разборка кылып эле кырылышып каласың да... Анан бузук телефондун күнөөкөрүн издеп баштайсың, эр болсоң таап көр, тапсаң да мойнуна кое албай ит болосуң. Анан биз да телефонду бузуп салып ар дайым ар кимди каалагандай бурайлы, калчайлы, сынайлы деп чечтик. Кимдин нерви жука, кимдин жүрөгү назик, ким кыз жандуу, ким авантюрист экенин чогуу баамдайлы. Бул жолу бузук телефондон "Дем" театрынын артисти, актер Эркин Эгембердиевдин номурун бурап, чакан тамашага салдык.
- Алло, Эркин кандайсың?
- Мен эле Жылдыз.
- Сенин күйөрманыңмын. Ичимдеги сырымды, сезимдеримди айтып алайын деп чалып атам. Мен сени өлө сүйөм да. Теледен көргөндө сүйүнөм. Апамдар каналды которуп салса ыйлагым келип, жаман болом. Эркин, эгер макул болсоң бирге болбойлубу. Мени алчы, суранам.
- Сен кайсы Жылдызсың? Жөн эле сүйлөшсөк кантет?
- Жөн эле сүйлөп атам. Мен сени сүйүп калсам кантем анан.
- Жакшы болду, мен да сага окшогон шайыр мүнөздүү кыздарды таппай жүргөм. Менин номеримди кимден алдың?
- Эжемден. Ии, баса эжем да сени жактырып жүрөт.
- Театрга келбейсиңби, биздин топко бирөө жетишпей жатат. Чогуу иштейбиз.
- Ой ата, оштуктарды жаман көрөм.
- Мейли анда, сен мени алганда көлдүк болуп алам да.
- Кыздай болуп созулуп сүйлөсөң боло.
- Ал-л-оо, Эр-кии-н деппи?
- Туй ата, сен өлтүрөт турбайсыңбы. (каткырды) Сен ЦУМдагы Жылдызсыңбы?
- Кайсы ЦУМ?. Ал жакта да Жылдыз барбы?
- Эй, кайсы Жылдызсың?
- Сегизинчи кичи райондогу Жылдызмын. Эркин, качан жолугалы? Мен сага жолукканда сүйүүмдү жакшылап билдирет элем, жолуксак болобу?
- Азыр машине менен бара калам, каякта болуп турасың?
- Сегизинчи кичи райондомун.
- Кайсы кафенин жанында болосуң?
- Кафе эмес эле жолдун ортосунда туруп турам. Чачымды экиге бөлүп өрүп, кыска юбка, ботас кийип алам. Күтүп турсам тааныйсыңбы анан.
- Кыска юбкаң жаккан жок.
- Анда артист көйнөк кийип алайынбы? Кааласаң шым деле кийем
Ушул жерде Эркин телефондун трубкасын коюп салды. Кайра чалдык.
- Алло, Эркин, саламатсыңбы? Сиз "Айат-пресс" гезитинин "Бузук телефон" рубрикасынын капканына түштүңүз. Куттуктайбыз.
- Ушундай бир тамаша экенин сезгем. Сиздерге рахмат.